
ELEGIA 1. 

n 

JL/ UM furit, & miseros urget Bellona tumultus. 
Dum procul inflata personat astra tuba , 

Tunsa sinum, laniata comas, oblita sorores, 
Exulat e nostris Pax bona limitibus . 

Sparsa jacent olea: felicia germina quondam , 
Scissaque.de nitido corpore vela cadunt. 

Fluctuat interea dubioque exterrita motu 
Incertos jactat Diva benigna pedes. 

Vellet in extremi consistere finibus orbis , 

Vellet in aerio ponere membra jugo ; 

Aut latitare cavi scabro sub fornice saxi. 

Aut nova cjcruleum Nympha tenere fretum . 

Anxia sed curis mens, & furialia Martis 
Arma vetant; armis omnia foeta videt; 

Nec quo se possit tutari robore, nec quae 
Sit spes in tanto prospicit exitio . 

Ergo mcesta, gemens, atque intermixta dolore 
Verba profata, sibi cuncta sinistra canit. 

Illa canit ; Patris at sortem miserata nefandam 
Protinus auxilio provida cura subit ; 

Aligerumque vocat flaventi crine Ministrum, 
Quoque levanda docet sint mala tanta modo. 

"Jn IV ^ 

Constitit & praecepta piis ille auribus hausit , 

Mox extcrnatam se tulit ante Deam . 

Adspectu Pax alma parum recreata decoro 
Obstupuit summi nescia consilii . 

Sed miseram blando solatur Nuncius ore , 
Moestaque nectareo corpora rore beat ; 

Nec mora; fide Deo, Pax o mitissima, dixit: •’ 
Ipse tibi coelo spes data , certa salus . 

Multa prius nobis visenda miserrima , quam tu 
In nitidis iterum vecta vagere rotis . 

Nunc opus aeriis decedere tractibus , inque 
Pergere squalentes & sine luce domos. 

Sancta veni, nec te pigeat venisse sub umbras: 
Hic nitor umbrarum discutit omne genus. 

Dixerat ille; favens Dea dicta secundat, & ultro 
Laeta meat propero quo meat ille gradu . ? 

Invia terrarum lustrant loca passibus sequis, 

Nunc mare, nunc montes, nunc pede rura premunt. 

Denique in ignoti consistunt tramite luci. 

Vadenti duplex qua via pandit iter . 

Dextera flore novo pars aucta renidet, acutos 
Laiva tenet scopulos, & riget usque gelu. 

Aliger hic : tristis ne te conturbet imago , 

Diva, loci: bonus huc te jubet. ire Pater. 

Sic ait, & dextra comitem fulgente prehendit , \ 

Ducit & abrupti sub cava saxa specus. • 

Illic asterni inanibus constructa Tonantis 
Se caliganti regia tollit humo. 

Hinc atque hinc rupes geminae celsissima surgunt 
Culmina, liventi quas lacus ambit aqua; 

Claustraque ferratum praecingit inhospita vallum; 
Educta; rigido stant adamante fores . 

Vestibulum servat districtis ensibus agmen 
Aligerum , summi turba ministra Patris : 

Et jacit admixtos nebulis nigrantibus ignes, 
Intentatque graves ore manuque minas • 

Quae postquam tacito lustrarunt omnia vultu , 

Dux premit admota limina sacra manu. 

Objicibus tetrum patuit penetrale reclusis. 

Et vasto comites inseruit gremio . 

Dispulit affusas lux Alitis alma tenebras. 

Strataque visa trucis sanguinolenta soli. 

Sub trabibus pallens haeret color, effera signant 
Funera, quae muris plurima picta jacent. 

Sunt dolor & lacryma;, sunt agmina densa malorum 
Adsita, & innumeris flagra notata modis. 

Tum medio legitur peraratum fornice carmen : 

,, Me posuit quondam Numinis ira domum . „ 

Diva stupet , cupidisque oculis & mente tenaci 
Cuncta notat , vati non reticenda pio . 

Scilicet adstabant distincta ex ordine quotquot ! .. 
Intulit ingratis Numinis ira viris,. 

Strata per undisonos jactabat corpora tractus 
Immenso veniens agmine diluvies. 

Naufraga supplicibus complebat sydera votis 
Turba, sed effusi quae rapuere Noti. 

Scindebat canos pinus Noetica fluctus , 

Unaque gurgitibus stat super, una natat. 

Ncc minus ex alia flagrabant parte Gomorrhae 
Compita, & obsexnas flamma vorabat opes . 

Stant Sodoma: pariter consumpta bitumine regna , 
Incaestumque haurit nigra favilla nefas. 

Lothus inoffensi pergit per itinera callis , 

Juraque natur* non temeranda colit. 

Nec procul iEgyptus quae pertulit horrida quondam 
Damna, jacent formis indita terrificis. 

Hic tegitur spissis tellus adoperta tenebris. 

Hic fluit infecto sanguine Nilus adhuc . 

Sunt & ranarum, turba importuna, catervae. 
Plurimaque in laetis fusa locusta satis . 

Natorum primo truncantur corpora somno , 
Indeplorata quae cecidere nece . 

Regalesque rubri sub gurgite marmoris alto 
Praecipitant currus, barbaricaeque manus. 

Cernitur Assyri* caedes nocturna phalangis , 
Fulmincoque ferox Angelus ense micat. 

Adstant & Solymae miserabilis oppida fundo 
Diruta, & hostili tecta cremata face. 

Impius augusti proculcat fragmina templi 
Miles, Romana turgidus iri chlamyde. 
Plurima praeterea monumenta furoris in atrd 
Abdiderat Superum Rex hominumque loco. 
Singula quae lento Pax lumine dispicit , & se 
Colligit, & misera flet super historia. 

Ast oculos ubi mcesta parum detorsit, inanem 

* « 

Pictura sedem conspicit ecce Dea . 

Substitit attonitae similis, caussamque rogavit; 

Aliger hanc roseo reddidit ore comes . 
Auspice supremo sata Numine Diva , bonisque 
Pax hominum primis edita temporibus 5 
Dissidii quae caussa tui sit maxima , quodque 
Sit caput infandi scis , miseranda , mali • 
Gallia sacrilegis confidentissima factis 
Exerit armigeros in tua damna globos. 

Et quatit impulsu coelum terrasque procaci 
Impia, prognatos quae Babylone, refert. 

Nec dubitat Stygii vires accire Tyranni , 

Nec valet ingenitam barbariem exuere. 

Ergo suppliciis jaiftjam torquebitur, omnes 
Quae superent captus, exitiumque ferant. 
Plorabit natos mater captiva peremptos , 

Et volet in molli figere tela sinu . 

Conjugis ante pedes conjux cadet icta , requiret 
Fervidus abductae virginis ora procus^ 

Terra novas fruges , & tempestiva negabit 
Poma, nec ih visos Flora beabit agros.. 

Civica tuctisono pulsabunt ajthera quaestu 
Agmina, & in superos jurgia sacra voment; 

Tum vero in 'media Discordia gente tonabit, 
Circumagetque truci torta flagella sono. 

Quid- referam gravidos miscentes omnia nimbos > 
Succussum crebro quidve tremore solum? * 

Tandem victa cadet, justaque Lutetia poena 
Probra luet: meritum sentiet aegra jugum. 

Libertas patrium fugiet lymphata sub. Orcum, 
Foedifrigumque prement ferrea vincla genus , 

Post mala tot, ; summi saturas post Vindicis iras 
Pingentur vacua facta tremenda domo. 

Idcirco tetri pars imperfecta theatri 

Magna manet; magni criminis ille locus. 

At tu freta Deo perfer fortissima casus 
Diva 'tuos , nimio nec cade fracta metu. 

Sic ait , & dextra comitem rapit acer amica 
Ocyus , & caecis erigit e latebris . 

Strident, & verso clauduntur cardine portae. 

Illa tenet superas , & tenet ille plagas . ' 


ELEGIA 11. 

JL Ulchra sedens , Horisque parens invecta puellis 
Ibat purpureo sparsa colore dies . 

Ecce autem Dea jussa nigros abjecit amfetus. 
Ornavit flavas non sine flore comas . 

Pendent e niveo festiva monilia collo. 

Subnectit tenerum zona corusca latus. 

Auratae fulgent ocreae , surasque coercent , 

Implicat innocuas mitis oliva manus . 

Tum vero celeremus ait bonus Aliger: illa 
Laeta movens animo plurima, tendit iter. 

Pallentes violas, argentea lilia felix 

Litus habet, rident gramina, myrtus olet. 

Tandem clivosae veniunt ad culmina terra: , 

Qua fluit aurifera lucidus amnis aqua, 

Qua volucres mira complent dulcedine mentes. 
Ingeminat blandos qua levis aura jocos. 

Dixeris Elysium minus hoc fulgere viretum, 
Hesperidumque putes horrida rura nemus . 

Huc ubi deventum: comes, o comes ore Minister 
Intonat : haec nostri meta laboris erit . 

Perge sub hunc cernis quem se demittere collem > 
* * % 

Perge: tenet facilem vallis amica viam. 

Diva capit pronos aditus, hilarisque vigensquc 
Et terit , & tritum laudat amatque locum . 

Jamque videt roseo vestitos lumine campos , 

Jam stupet attonito pectore dulce solum . 

Mox illuc celeri contendit cum Duce cursu > 

Et fortunato figit in orbe pedes . 

Tum prior hic Ales: quo litore clauderis inquit; 
Qualibus haec surgunt regna sub auspiciis! 

Signa vides px sere, vides e marmore vultus: 
Qux bona portendant omina disce Dea. 

Ille coronatis praefulgens crinibus heros. 

Continuit victor Solis anhelus equos . 

Ille potens funda citharaque decorus & ore , 
Perculit insigni caede Giganta Puer. 

Fortia qui multo diducit brachia nisu , 

Elisit templo mille ruente manus . 

Qui jactat siccum per culta madentia vellus, 
Tercentis pota millia stravit aqua . 

Foemina quas clavum praetendit laeta trabalem. 
Fodit barbarici tempora fessa Ducis . 

Altera quae rutilo praecingitur ense Virago, 
Assyrias uno vulnere fregit opes . 

Qui superat cara Genitor cum Prole cacumen ,* 
Quattuor ille tulit Regibus exitium. 

Cornibus auratis alter virgaque tremendus , 
Memphitae vires fudit inermus heri. ' 

Signa sed hxc amplum quae multa locantur in orbem, 
Unde putas tantum, Diva, tenere decus? 
Adspice distinctam gemmis radiisque micantem , 

Et vitreo sparsam rore rosisque viam : 

Hac una pergamus, & ultima meta docebit 
Cur visae cingant arva beata notae . 

Sic ait , inque globos infert se Diva coruscos,, 
Prodigiumque oculis excipit attonitis . 

Ingens in medio consurgit litore templum ; 

Auro incenduntur frons, penetrale, latus. 
Sexcentis moles innititur alta columnis , 

Auro qua; pariter fulcra micante rigent . 

Limina flammanti radiant augusta pyropo , 

Quae super haec viridis verba smaragdus habet : 

„ Hanc Deus Edenis posuit pro vallibus arcem : „ 

» 

„ Hoc de felici crimine surgit opus . „ 

Legit, & arrecto subiit Dea candida vultu 
Queis procul abscedit turba profana , fores . 

Nec mora; digestas circumspicit ordine pompas 
Regificas sanctae Relligionis opes. 

O domus , inde refert, quae Numine digna superbis. 
Quaeque lates miris invenienda modis ; 

Quidquid inest hominum terris te scmper adoret, 
Semper honorato carmine, sancta, canat. 

Dixit , & Aligerum medio videt agmina templo : 
Horum erat ingenti juncta corona Cruci; 

Qure tria de terna jaculatur lumina rima: 
Gemmeaque in toto stipite gutta fluit . 

Hinc radiat sertum spinisque micantibus ardet : 
Hinc tribus e clavis spicula lucis eunt. 

Crysolitho felix compacta columna refulget: 
Serica de ducto stamine flagra nitent. 

Felle vel ingrato non jam turgescit aceto 
Spongia, sed clarae lampadis instar habet. 

In nitido pictum qtri se velamine pandit , 

Illitus ardenti murice vultus erat . 

Que tabulam claro bisduplex litera sulco 
Findit , crystallo versicolore micat. 

Ipsum etiam argento splendens hastile videres : 
Luce nova talus, lintea, scala flagrant. 

Omnia quae summo pendebant vertice signa ? 
Caetera quadrato nixa trophxa solo.. 

Nixa sedet bissena manus , cui ( mira relatui ) 
Lambit inoffensas flammea lingua comas. - 

Hanc inter medium servat Regina , decusque 
Matris & intacta: Virginis una refert . 

Est & honos muris suus additus : omnia cernas 
Plena triumphali lumine, plena Deo. 

Virgineus tunicis chorus hic-'effictus in albis. 
Hic rubet' indigna ca:de perempta cohors. 

Hic: qui terrarum solos coluere recessus. 

Hic in sacratis agmina clausa locis % 

Quin & Judcci quam sustulit ira Tyranni ' 

Ridet , & indulget parvula turba jocis. 

Nec procul Eoi Reges, quos nobile quondam : 
Sydus Bethjeum compulit ia stabulum . : 

Hxc & plura Deae mulcent spectacula mentem , 
Cum videt in vacuo nulla trophaea loco . 

Tunc caussam doceas, Ales bone, dixit; at Ales 
Hanc dedit , & labro risit hiante comes . 

Felix & rerum fortunatissima Roma , 

Quam Styx atra tremit, quam Pater orbis amat, 
Quam petit invidiae frustra dens 'improbus , omnes 
Eludet fremitus , despicietque minas . 

Nec satis : hostiles Capitolia ad alta phalanges 
Non vi , non ferro militis usa trahet ; 

Sed quae Relligio dat habere insignibus alma 
Stringet , & impacto compede colla teret . 

Nec mirere truci si nunc jactatur ab aestu, 

Si tempestatum turbine pressa gemit: 

Nam miris erepta modis e faucibus Orci , 

Nec sine divini Numinis aucta manu. 

Eriget alta caput mox, & secura fruetur 
Muneribus posthac. Diva benigna, tuis. 

Inde triumphatum postquam pacaverit orbem , 
Regina in vacua parte sedebit ovans . 

Quare age , Pax , Urbis jam te te ad moenia perfer , 
Quse cupis ille dabit regna beata sinus. 


^oXIV ofc 

Dixit, & arreptam dextra procul egit amica 
Inque auris sese miscuit «theriis. 

Sic habet Aligerum coelestis regia, sic et 
Sub Vaticano Pax latet axe Dea. 

